Държавен вестник, бр. 88, 2017 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  88
(4) Месецът, в който се извършва инвен-
таризацията по ал. 1, може да се промени от 
агенцията в съответствие с програмата и гра-
фика на годишната инспекция за верификация 
на извършената инвентаризация, провеждана 
от Европейската комисия и МААЕ.
(5) В случаите по ал. 4 агенцията уведомява 
своевременно лицата по ал. 1 за промяната.
Чл. 23. (1) Държателите на малки коли-
чества ядрен материал определят отговорно 
длъжностно лице за предоставяне на инфор-
мация и съдействие на място при провежда-
нето на инспекции от Европейската комисия, 
МААЕ и от агенцията.
(2) Контактните данни на отговорното 
длъжностно лице по ал. 1 се предоставят на 
агенцията ежегодно заедно с инвентаризаци-
онния опис, както и при промяна в данните.
Чл. 24. (1) Държателите на малки коли-
чества ядрен материал уведомяват писмено 
председателя на агенцията за следните дей-
ности, свързани с ядрен материал и/или с 
уреди, апарати и източници на йонизиращо 
лъчение, съдържащи ядрен материал:
1. временно предаване на друго лице, 
включително с цел ремонт или презареждане 
на уред с радиоактивен източник, както и 
последващото обратно получаване;
2. получаване за временно управление, 
включително с цел ремонт или презареждане 
на уред с радиоактивен източник, както и 
последващото обратно връщане;
3. покупка;
4. продажба;
5. наемане/отдаване под наем;
6. отдаване/приемане за безвъзмездно 
ползване;
7. погребване;
8. изразходване, включително чрез разре-
шени изхвърляния в околната среда.
(2) Писменото уведомяване по ал. 1 се 
извършва в срок 10 дни от възникването на 
съответните обстоятелства.
(3) За открити източници на йонизиращи 
лъчения, съдържащи ядрени материали, при 
които изразходването им може да се приеме 
за малки изменения в наличността, изразход-
ването може да се групира и уведомяването на 
председателя на агенцията се извършва в срок 
10 дни след изтичането на всяко тримесечие.
(4) Уведомяването по ал. 1 и 3 включва 
и данни за: масата на ядрения материал, 
типа на ядрения материал, химическата и 
физическата форма, както и фабричния или 
инвентарния номер на устройството или 
радиоактивния източник, ако е приложимо, 
датата, номера или друга идентификация на 
документа, който удостоверява дейността 
(протокол, уведомление и др.).
(5) В случаите по ал. 1, т. 1 – 7 се посочват 
данни за:
1. получаващото/изпращащото лице;
2. получаващата/изпращащата държава;
3. предишния/новия собственик/ползвател;
4. предишното/новото обичайно местопо-
ложение на ядрения материал;
5. кода на зоната на материален баланс на 
получателя/изпращача, ако е известен.
Чл. 25. По искане на агенцията подробнос-
ти и разяснения по предоставената по този 
раздел информация се представят в агенцията 
в срок 10 работни дни след искането.
Раздел V
Информация, предоставяна от лицата по 
чл. 2, т. 4
Чл. 26. (1) Лицата уведомяват председателя 
на агенцията в срок до пет работни дни от 
извършването на следните услуги:
1. покупка, продажба, износ, внос, вътреоб-
щностна доставка или придобиване на ядрен 
материал или на радиоактивни източници, 
съдържащи ядрен материал;
2. покупка, продажба, износ, внос, вътреоб-
щностна доставка или придобиване на след-
ните уреди и апарати, съдържащи биологична 
защита от обеднен уран: дефектоскопи, ради-
ационни глави, гама-облъчватели, контейнери 
за съхранение, транспортни и транспортно-
презарядни контейнери, колиматори;
3. покупка, продажба, износ, внос, вътре-
общностна доставка или придобиване на 
радиоактивен източник в случаите, когато 
при услугата се използва транспортен или 
транспортно-презаряден контейнер, съдържащ 
биологична защита от обеднен уран;
4. изпращане за презареждане или получа-
ване след презареждане на дефектоскопи или 
радиационни глави, съдържащи биологична 
защита от обеднен уран;
5. изпращане за презареждане или полу-
чаване след презареждане на радиоактивен 
източник в случаите, когато при услугата се 
използва транспортен или транспортно-пре-
заряден контейнер, съдържащ биологична 
защита от обеднен уран;
6. изпращане на излязъл от употреба 
радиоактивен източник в случаите, когато 
при услугата се използва транспортен или 
транспортно-презаряден контейнер, съдържащ 
биологична защита от обеднен уран.
(2) Уведомлението по ал. 1 съдържа рек-
визитите по чл. 24, ал. 5 и е придружено от 
съответната документация, потвърждаваща 
извършването на услугата (копия от прото-
коли, договори и др.).
Чл. 27. За целите на контролната дейност 
на агенцията посредниците при сключването 
на договори за доставка на ядрени материали 
съхраняват всички записи, свързани със сдел-
ките, извършени от тях, съгласно разпоредбите 
на чл. 28 на Регламент (Евратом) № 302/2005 
за срок не по-малко от пет години след из-
тичането на договора.
Чл. 28. По искане на агенцията подробнос-
ти и разяснения по предоставената по този 
раздел информация се представят в агенцията 
в срок 10 работни дни след искането.